યુવતીને બેરહમીથી દુષ્કર્મનો ભોગ બનાવનાર શખ્સોએ યુવતીનો બિભત્સ વીડિયો પણ ઉતારી લીધો હતો અને તેણીને વીડિયો વાયરલ કરી ઇન્જેકશન પણ આપ્યા હતા. માનવતાને શર્મસાર કરતા સનસનીખેજ આ બનાવને લઇ સેટેલાઇટ પોલીસ સહિત સમગ્ર શહેરની પોલીસ પણ દોડતી થઇ ગઇ છે. બીજીબાજુ, આવું અત્યંત ઘૃણાસ્પદ અને અમાનવીય કૃત્ય આચરનારા આરોપીઓ પરત્વે ચોતરફથી ફિટકાર વરસી રહ્યો છે. ઘટના બાદ વૃષભ નામના યુવકે સોશિયલ મીડિયામાં ફોટા મોકલીને પ૦ હજારની માગ કરી હતી. મણિનગર પાસે પણ યુવતીને કારમાં બેસાડી વીડિયો વાઇરલ કરવાની ધમકી આપી ઇન્જેક્શન આપ્યાં હતાં. ઇસનપુરની કોન્ફી હોટલ પાસે પણ કારમાં આવેલા અજાણ્યા ઈસમોએ શરીરે અડપલાં કરી વીડિયો બનાવી લીધો હતો. આ અંગે સેટેલાઈટ પોલીસે ગુનો નોંધી તપાસ શરૂ કરી છે.